Il-Bank Ċentrali ta' Malta ħareġ twissija kontra telefonati qarrieqa permezz ta' VIBER u għalhekk qed javża lill pubbliku biex joqgħod attent. Dan l-avviż ħareġ wara li l-Bank irċieva diversi rapporti. Fi stqarrija maħruġa l-Ħamis, il-Bank Ċentrali ta' Malta spjega li l-profil ta' min qed iċempel jidher bħala l-Bank Ċentrali ta' Malta u jinkludi wkoll ritratt tal-bini tal-Bank għalkemm in-numru mhux marbut mal-Bank u jista' ma jidhirx, jew jista' jkun numru barrani. Jirriżulta li min jirċievi din it-telefonata jiġi mgħarraf li n-"numru tal-kont jew informazzjoni personali oħra huma meħtieġa" sabiex tinstab soluzzjoni għal xi problema b'mod partikolari marbuta ma' theddida li jiġu mblukkati kards tal-kreditu. Il-Bank Ċentrali ta' Malta qal li mhux bank kummerċjali u ma joffrix kontijiet bankarji jew kards ta' kreditu lill-pubbliku. Ġie spjegat wkoll li l-Bank Ċentrali fil-ftit każijiet li jkollu jikkuntattja membru tal-pubbliku, juża l-email uffiċjali tal-Bank jew korrispondenza uffiċjali bil-miktub mill-Bank. Il-pubbliku ġie mwissi sabiex joqgħod attent u qatt m'għandu jiżvela informazzjoni dwar il-kontijiet jew in-numri tal-PIN tiegħu lil xi ħadd fuq it-telefon. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6038a269b4fe4_rand.td-a-rec-img{text-align:left}.td_uid_3_6038a269b4fe4_rand.td-a-rec-img img{margin:0 auto 0 0}